stanford-oval/wikipedia huggingface dataset:
Gurmat
Elinkeinot ja aineellinen kulttuuri

Gurmien pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, riisi, pavut, vihannekset ja juurekset. Tuotantoeläimiä ovat naudat, lampaat, vuohet ja siipikarja. Lisäksi harjoitetaan käsityöammatteja. Monet käyvät ansiotöissä Togon ja Ghanan eteläosan kaakao- ja kahviplantaaseilla.
Suuret ja hajanaiset kylät koostuvat pyöreistä olkikattoisista savimajoista. Rakennuksia ympäröi usein aita tai savimuuri. Miesten vaatetus on eurooppalainen, naiset käyttävät pitkiä paitoja ja värikkäitä leninkejä. Palmuöljyssä valmistettu ruoka koostuu etupäässä viljatuotteista. Gurmat eivät syö maitoa tai maitotuotteita.
Yhteiskunta ja henkinen kulttuuri

Perinteisen yhteiskuntajärjestyksen perustan muodostavat perhe- ja kyläyhteisöt, patrilineaariset suvut ja ikäryhmät. Avioliitto on virilokaalinen ja polygynia on yleistä. Aikuistumisriitissä muuttuu myös ihmisen etunimi.
Suurin osa gurmista harjoittaa perinteistä uskontoa. Siihen kuuluu esivanhempien, luonnonhenkien ja ylijumalan palvontaa sekä taikuutta ja noituutta. Osa on muslimeja ja osa kristittyjä.
Gurmat tunnetaan kasvojen pitkistä arpikuvioistaan, rituaalinaamioistaan sekä tanssi- ja musiikkikulttuuristaan. Perinteisiä soittimia ovat kitara, viulu ja torvet.
Gydanlahti

Gydanlahti (punaisella korostettuna) Karanmeren eteläreunalla Gydan niemimaalla.
Gydanlahti (ven. Гыданская губа, Gydanskaja guba tai ven. Гыданский залив, Gydanski zaliv) on Karanmeren lahti Venäjän Jamalin Nenetsiassa Gydan niemimaan pohjoisrannalla. Lahti on noin 200 kilometriä pitkä ja sen suurin leveys on 62 kilometriä. Vuorovesivaihtelun suuruus noin 1 metri. Lahti on suurimman osan vuodesta jään peitossa.
Lahti on melko matala, tyypillinen syvyys 5-8 metriä. Lahti on muodostunut tasangosta joka jäi meren alle merenpinnan noustua.
Gydalahteen laskevia jokia ovat muun muassa Juribeijoki ja Gydajoki. Gydan kylä sijaitsee lahden pohjukassa Gydajoen suulla.
Lahden rannat ovat matalia, sammalen, jäkälän ja tundrapensaikon peittämää.
Aiheesta muualla

Gydanskaja guba (Arkistoitu – Internet Archive) (venäjäksi) (101karta.ru)
| --- | --- |
Auktoriteettitunnisteet :  VIAF
Gustaf Dalén (majakka)

Gustaf Dalén
| --- | --- |
Sijainti:  Sottunga Suomi
Vesistö:  Kihti 
| --- | --- |
Materiaali:  teräsbetoni 
Väri:  Punainen 
| --- | --- |
Valmistunut:  1947 
| --- | --- |
Valon korkeus:  11,7  m 
Valonkanto:  12,0  km 
Valon ominaisuudet:  Q(2) WRG 6s 
| --- | --- |
ARLHS:  ALA007 
Admiralty:  C4629 
List of Lights:  29335 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Gustaf Dalén on Suomen rannikolla Kihdin selällä sijaitseva pohjamajakka. Se on rakennettu vuonna 1947, ja on Suomen ensimmäinen kiinteä pohjamajakka. Majakka on nimetty valolaitteensa keksijän Gustaf Dalénin mukaan.
Majakasta saatujen kokemuksien perusteella rakennettiin useita muita pohjamajakoita korvaamaan majakkalaivoja.
Majakan rakenne

Majakkatorni on sijoitettu merenpohjassa lepäävän pohjaosan eli kasuunin päälle. Pohjaosa on ontto betoninen rakennelma, joka on täytetty hiekalla ja soralla. Kasuuniosasta vain pieni osa on merenpinnan yläpuolella.
Majakkatorni on pyöreä betoninen noin 6 metrin korkuinen rakennelma. Valolaite sijaitsee neljän pilarin kannattelemana 11,7 metriä merenpinnan yläpuolella. Loistolaite on sijoitettu pilarien varaan, etteivät suuret aallot murtuisi majakan yläosaa vasten vaan pääsisivät lyömään pilareiden välistä. Täten muodostuneen tasanteen yläreunassa on majakan nimi puoli metriä korkein valkoisin metallikirjaimin. Tasanteella oli 1990-luvulle asti automaattinen sumukello, joka poistettiin sähköistämisen yhteydessä ja siirrettiin muistomerkiksi Maarianhaminan merimuseoon.
1990-luvulla alun perin kaasukäyttöinen majakka muutettiin toimimaan aurinkopaneelien voimalla.
Aiheesta muualla

Kuvia tai muita tiedostoja aiheesta Gustaf Dalén (majakka) Wikimedia Commonsissa
Suomen majakat
| --- | --- |
Majakat:   Bengtskär  Bogskär  Flötjan  Gustaf Dalén  Gustavsvärn  Harmaja  Helsinki  Isokari  Jussarö  Kaijakari  Kalbådagrund  Kallan  Kallo  Kemi I  Kemi II  Keminkraaseli  Kokkola  Kotka  Kristiina  Kylmäpihlaja  Kökarsören  Lågskär  Längden  Marhällan  Marjaniemi  Merikarvia  Märket  Nahkiainen  Norrskär  Nyhamn  Oulu 1  Oulu 2  Oulu 3  Pietarsaari  Pori  Porvoo  Raahe  Rauma  Ritgrund  Rönnskär  Russarö  Sandbäck  Strömmingsbådan  Stubben  Suomen leijona  Suomenlinna  Sälgrund  Säppi  Sälskär  Söderskär  Tainio  Tankar  Tauvo  Tiiskeri  Ulkokalla  Utgrynnan  Utö  Vaasa  Valassaaret  Yttergrund 
Suomen majakat, joista 1940 ja 1944 tuli Venäjän majakkoja:   Hanhipaasi  Heinäluoto  Lounatrivi  Narvi  Numeroniemi  Pohjoiskorkia  Ristiniemi  Ruuskeri  Seiskari  Seivästö  Someri  Sortanlahti  Tytärsaari  Vaitolahti 
Suomen entiset majakat:   Glosholm  Heiskanen  Leppäniemi  Nyhamn  Pohjoisrivi  Porkkala  Rönnskär  Sirnitsä  Söderskär
Pyöveli (elokuva)

| Pyöveli> El Verdugo |
| --- | --- |

Ohjaaja:  Luis García Berlanga
Käsikirjoittaja:   Rafael Azcona  Luis García Berlanga  Ennio Flaiano 
Tuottaja:  Moris Ergas
Säveltäjä:  Miguel Asins Arbó
Kuvaaja:  Tonino Delli Colli
Leikkaaja:  Alfonso Santacana
Lavastaja:  José Antonio de la Guerra
Valmistustiedot
Valmistusmaa:  Espanja
Tuotantoyhtiö:   Naga Films  Zebra Film 
Ensi-ilta:  1963
Kesto:  87 min
Alkuperäiskieli:  espanja
Aiheesta muualla
IMDb 
Elonet
AllMovie
Infobox OKNimi-testi OK: 
Pyöveli on espanjalainen elokuva vuodelta 1963. Sen ohjaajan Luis García Berlangan ura huipentui tähän komediaan, jossa nuori mies päätyy julkiseksi pyöveliksi vasten tahtoaan. Elokuva on koomisesta sävystään huolimatta suunnattu kuolemanrangaistusta vastaan, ja Francon hallinto yritti aikoinaan sensuroida sitä.
Rooleissa

| 0 | 1 | 2 |
| --- | --- | --- |
|   Nino Manfredi   | … |  	Jose Luis   |
|   Emma Penella   | … |  	Carmen   |
|   José Isbert	  | … |   Amedeo   |
|   Luis Lopez Vazguez	  | … |   Antonio   |
|   Angel Alvarez	  | … |   Alvarez   |
|   Maria Luisa Ponte	  | … |   Stefania   |
|   Maruja Isbert	  | … |   Ignazia   |
|   José Sazatornil	  | … |   Johtaja   |
|   Felix Fernandez	  | … |   suntio   |
|   Alfredo Landa	  | … |   suntio   |
Andi Gutmans

Andi Gutmans
Andi Gutmans on israelilainen ohjelmoija ja yksi PHP-ohjelmointikielen pääkehittäjistä. Vuonna 1997 Gutmans kehitti yhdessä opiskelijatoverinsa, Zeev Suraskin kanssa PHP3:n, ja vuonna 1999 Zend Enginen, PHP4:n ytimen. Samana vuonna Gutmans perusti yhdessä Suraskin kanssa Zend Technologiesin.
Andi Gutmans kuuluu myös Apache Software Foundationin jäseniin, ja vuonna 1999 hänet nimettiin ehdokkaaksi FSF Award for the Advancement of Free Software -palkinnolle.
Julkaisuja

Stig Bakken, Andi Gutmans ja Derick Rethans: PHP 5 Power Programming.  Prentice Hall, 2004.  ISBN 0-13-147149-X
Aiheesta muualla

Andi Gutmansin blogi
| Auktoriteettitunnisteet  |
| --- | --- |
Kansainväliset:  ISNI  VIAF 2  WorldCat 
Kansalliset:  Norja  Israel  Yhdysvallat  Tšekki  Alankomaat  Puola 
Tieteilijät:  Association for Computing Machinery  DBLP
Ḫā’

Ḫā’-kirjaimen itsenäinen muoto.
Ḫā’ eli khā’ (arab. خاء‎, ḫā’, pers. ‏خ‎, ḫe) on arabialaisen kirjaimiston seitsemäs kirjain. Sen äännearvo on [x]. Kirjain muodostetaan lisäämällä piste ḥā’-kirjaimen (ح) päälle.
Ḫā’n itsenäinen muoto on خ, ja sanan lopussa se liittyy viivalla edeltävään kirjaimeen (esim. نخ nḫ). Sanan alussa ja keskellä ḫā’n alapuolinen kaari jätetään pois ja se korvataan seuraavaan kirjaimeen liittyvällä vaakaviivalla (esim. خا ḫā, نخو nḫū).
Leda Gys

Leda Gys.
Leda Gys (oikealta nimeltään Giselda Lombardi, 10. maaliskuuta 1892 Rooma – 2. lokakuuta 1957 Rooma) oli italialainen elokuvanäyttelijä.
Roomalaiseen porvarisperheeseen syntynyt Gys pääsi runoilija Trilussan (Carlo Alberto Salustri) avulla Cinesille, jossa hän teki ensimmäiset lyhytelokuvansa vuonna 1913. Hänen ensimmäinen merkittävä pitkä elokuvansa oli Baldassarre Negronin ohjaama Histoire d’un Pierrot vuonna 1914. Vuodesta 1915 lähtien Gys näytteli lukuisissa Mario Caserinin elokuvissa kuten La pantomima della morte ja L’amor tuo mi redime (molemmat 1915). Giulio Antamoron ohjaama Christus (1916) teki hänestä yhden italialaisen mykkäelokuvan suurista tähdistä. Vuodesta 1917 lähtien Gys työskenteli Napolissa Gustavo Lombardon tuottamissa elokuvissa, joista muistetaan varsinkin Ubaldo Maria Del Collen yhteiskuntakriittinen melodraama I figli di nessuno (1921).
Näyttelijänä Gys oli monia mykkäelokuvan diivoja aidompi ja inhimillisempi, minkä ansiosta hänen uransa jatkui vielä Italian elokuvateollisuuden lamavuosinakin sellaisissa napolilaiselokuvissa kuten Vedi Napule e po’ mori! (1924), Napoli è una canzone (1927) ja Napule... e niente cchiù (1928). Gysin ja Gustavo Lombardon suhteesta syntyi poika Goffredo, joka myöhemmin  peri isänsä perustaman Titanus-elokuvayhtiön.
Aiheesta muualla

Internet Movie Database: Leda Gys (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Italia  Yhdysvallat 
Henkilöt:  Dizionario Biografico degli Italiani
HMS Gävle (1940)

| HMS Gävle |
| --- | --- |
 HMS Gävle

Aluksen vaiheet
Rakentaja:  Götaverken, Göteborg
Kölinlasku:  1939
Laskettu vesille:  25. syyskuuta 1940
Palveluskäyttöön:  3. kesäkuuta 1941
Poistui palveluskäytöstä:  poistettu palveluksesta 6. joulukuuta 1968
Tekniset tiedot
Uppouma:  1040 t (kuiva) 1200 t (kuormattu)
Pituus:  92,7 m (vesiraja) 94,6 m (kokonaispituus)
Leveys:  9,0 m
Syväys:  3,8 m
Koneteho:  32000 shp
Nopeus:  39 solmua
Miehistöä:  130
Aseistus
Aseistus:  3 120 mm/L46 Bofors M/24C tykkiä 6 25 mm M/32 ilmatorjuntatykkiä 2 8 mm/L76 M/36 ilmatorjuntakonekivääriä 6 533 mm M/30 torpedoputkea 2 M/24 syvyyspomminheitintä 2 M/24 syvyyspommikiskoa 40-46 miinaa
HMS Gävle (runkonumerot J9 ja F80) oli Ruotsin laivaston Göteborg-luokan hävittäjä. Alus valmistettiin Götaverkenillä Göteborgissa ja se valmistui 3. kesäkuuta 1941.
Palvelus

Toisen maailmansodan aikana alus osallistui Ruotsin aluevesien valvontaan. Se muutettiin sodan jälkeen sukellusveneentorjuntafregatiksi. Alus poistettiin alusluettelosta 6. joulukuuta 1968.
Ralli

Jari-Matti Latvala, Suomen rallien 2010, 2014 ja 2015 voittaja, ajamassa Focustaan Muuramen testierikoiskokeella.
Ralli on moottoriurheilulaji, jossa kilpailuvälineinä toimivat tavallisiin tuotantohenkilöautoihin pohjautuvat, vaikkakin teknisesti varsin paljon tavallisista henkilöautoista eroavat autot. Rallikilpailut käydään useimmiten etappikilpailuina yleisillä teillä, johon kuuluu sekä siirtymätaipaleita että suljetuilla teillä käytäviä pikataipaleita eli erikoiskokeita, joiden ajat ratkaisevat lopputulokset.
Rallia voidaan ajaa kaikilla alustoilla, kuten asvaltilla, soralla, lumella ja jäällä. Englannin kielen sana rally merkitsi alun perin kokoontumisajoja.
Ralliautojen ryhmäjako > Rally1

Vuodesta 2022 lähtien huipputasolla käytössä ovat Rally1-auto, jotka käyttävät hybridijärjestelmiä. Järjestelmä latautuu jarrutettaessa ja antaa lisätehoa ajon aikana. Polttoaineena käytetään bioetanolia. Seuraavan tason muodostavat Rally2-luokan autot, jota seuraavat Rally3, Rally4 ja Rally5-autot. Kolme ylintä luokkaa käyttävät nelivetoisia autoja kun taas Rally4 ja Rally5 käyttävät kaksivetoisia autoja.
Ralliautojen ryhmäjako > WRC

World Rally Car -autossa (WRC, World Rally Championship) lähtökohtana on sarjatuotantoauto, jota on vuoden aikana valmistettu vähintään 25 000 kappaletta. Korin pitää säilyä alkuperäisen näköisenä, vaikkakin esimerkiksi puskureiden ja siipien vaihtaminen on sallittua. Auton vähimmäispituus on 4 metriä ja vähimmäispaino 1230 kg. Autoon saa rakentaa nelivedon, vaikka siihen ei olisi sarjatuotantomallina sellaista saatavilla. Moottorilohko pitää olla sarjatuotantomallista, mutta sen saa ahtaa. Maksimitilavuus oli 2000 cm³, ja ahtoilman virtausta rajoitettiin 33 mm kuristimella, jolla moottorien tehot jäävät jonkin verran yli 300 hevosvoiman.
Vuonna 2011 siirryttiin 1600 cm³ turbomoottoreihin ja lisäksi autojen elektroniikkaa, esimerkiksi tasauspyörästöjen lukkojen tietokoneohjausta, karsitaan kulujen vähentämiseksi. Vuonna 2017 uudet säännökset sallivat 1600 cm³ turboahdetun moottorin, jonka ahtoilman virtaus rajoitetaan 36 mm kuristimella. Tämä ja kaikki muut muutokset sallivat noin 380 hevosvoiman tehot. Uudet säännökset myös kieltävät kaikki ajamiseen vaikuttavat rajoittimet, jolloin ainoaksi tietokoneeksi jää moottorin toimintoja ohjaava ECU (Engine Control Unit). Autoissa on nyt myös aktiiviset keskitasauspyörästöt.
Ralliautojen ryhmäjako > A-ryhmä

A-ryhmä korvasi B-ryhmän 1980-luvun lopulla ja tätä seurasi World Rally Car -luokka.
Ralliautojen ryhmäjako > Super 2000

Super 2000 -luokka sijoittuu virityssäännöiltään suurin piirtein A- ja N-ryhmän välimaastoon. Auto on nelivetoinen, moottori on kaksilitrainen vapaasti hengittävä ja käyntinopeudeltaan enintään 8500 k/min. Autossa on tehoa noin 280 hevosvoimaa ja vääntöä noin 250 newtonmetriä. Voimansiirto on mekaaninen.
Hinnaltaan Super 2000 -autot ovat huomattavasti WRC-autoja edullisempia. Vuonna 2007 Super 2000 -luokan autoilla ryhdyttiin kilpailemaan N-ryhmän rinnalla tuotantoautojen maailmanmestaruudesta. Lisäksi SM-sarjassa ryhdytään käyttämään Super 2000 -kalustoa. Vuonna 2011 rallin MM-sarjassa siirryttiin S2000-autoihin perustuviin 1600-kuutioisia turboahdettuja moottoreita käyttäviin autoihin.
Ralliautojen ryhmäjako > R-ryhmä

R-ryhmä esiteltiin 2010-luvulla tavoitteena hillitä kustannuksia.
Ralliautojen ryhmäjako > N-ryhmä

N-ryhmäluokituksessa täytyy olla vuoden aikana valmistettu vähintään 2 500 samanlaista sarjatuotantohenkilöautoa. Muutoksia sallitaan vähemmän kuin A-ryhmässä. Ahtoilman rajoitin on N-ryhmässä 32 mm. FIA esitteli N-ryhmän vuonna 1982 korvaamaan silloisen numeroluokituksen ryhmä 1:n.
Ralliautojen ryhmäjako > F-ryhmä

F-ryhmä on Suomessa toimiva suosittu luokka kaksivetoisille ja ilman turboa toimiville 1-, 2-, N- ja A-ryhmiin luokitelluille ralliautoille, joiden FIA:n kansainvälinen luokitus on päättynyt. Näin F-ryhmään tulee koko ajan uutta kalustoa, kun autojen kansainvälinen luokitus on voimassa ainoastaan seitsemän vuotta sen valmistuksen päättymisestä.
Erityisessä suosiossa F-ryhmässä ovat perinteisesti olleet Ford Escort MkI&II, Toyota Starlet, Toyota Corolla Coupe GT, Opel Manta, Opel Ascona, Opel Kadett, Opel Astra, Volvo 240, VW Golf I-III sekä BMW E36
Ralliautojen ryhmäjako > B-ryhmä

B-ryhmä on nykyään ralliautoilussa kielletty luokka, joka oli voimassa 1980-luvulla. Luokitukseen tuli valmistaa vuoden aikana vähintään 200 sarjatuotantoautoa, evoluutioversioon 20. Melko väljien autonrakentelusääntöjen johdosta autoista kehittyi liian nopeita, mikä johti vakaviin onnettomuuksiin ja johti luokan kieltämiseen rallissa kauden 1986 jälkeen. 
Tähän vaikutti erityisesti suomalaisen rallikuljettajan Henri Toivosen ja hänen kartanlukijansa Sergio Creston kuolemiin johtanut traaginen onnettomuus Korsikan MM-osakilpailussa 1986.
Huomattavaa on, että vaikka tehokkaiden ja kevyiden B-ryhmän "superautojen" nopeudet olivat näennäisesti huimia, nykyiset WRC-autot ovat huolimatta pienemmästä moottoritehosta erikoiskokeilla nykyisin nopeampia. Suurin syy tähän on alusta- ja rengastekniikan kehittyminen.
Ralliautojen ryhmäjako > Ryhmä 4

1970-luvulla rallin maailmanmestaruussarjaa ajettiin ryhmä 4:n autoilla.
Huolto

Ralliin kuuluu myös erikoiskokeiden välissä suoritettavat huollot, jotka suoritetaan niille määrätyillä paikoilla esimerkiksi isoilla piha-alueilla. Huollon aikana on mahdollista säätää autoa ja korjata erikoiskokeiden aikana tulleita mahdollisia vaurioita. Yleensä tämän hoitaa varikkohenkilökunta, johon kuuluu mekaanikkoja ja muita huoltoon osallistuvia henkilöitä, esimerkiksi insinöörejä (yleisimmin korkeammilla tasoilla, kuten MM-sarjassa).
Rallin MM-sarjassa huolto on tarkasti säädeltyä, ja varatun ajan ylittämisestä seuraa aikarangaistus. Huoltoalueen ulkopuolella vain kuljettaja ja kartanlukija saavat työskennellä auton parissa käyttäen vain autossa mukana olevia työkaluja ja varaosia.
Kilpailuja

Rallissa on kilpailtu maailmanmestaruussarjassa virallisesti vuodesta 1973 lähtien ensin vain autonvalmistajien mestaruudesta ja vuodesta 1979 lähtien myös kuljettajien maailmanmestaruudesta. Rallin MM-sarja koostuu lukuisista eri puolilla maailmaa ajettavista etappikilpailuista. Rallin SM-sarjaa on ajettu vuodesta 1959 lähtien, ja rallin EM-sarja on perustettu vuonna 1953.
FIA:n alueellisia mestaruussarjoja ovat Aasian-Tyynenmeren mestaruussarja, Afrikan-mestaruussarja, Etelä-Amerikan mestaruussarja, Pohjois-Amerikan mestaruussarja sekä Lähi-idän mestaruussarja. Lisäksi on lukuisia maakohtaisia kansallisia sarjoja sekä yhden merkin sarjoja.
Maailmanmestaruustasolla on pääsarjan ohella myös eri kategoreita, joihin kuuluvat WRC2, WRC3 ja JWRC.
Termistöä

Eräitä ralliin liittyviä termejä:
Aikakortti on kartanlukijan mukana pitämä tallenne erikoiskokeiden ajoista ja aikataulusta, kuten aikavalvontaan saapumisesta rallin aikana. Järjestäjät leimaavat kortin rallin kuluessa todisteeksi kiistatapauksien varalta.
Etähuolto on huoltojakso varsinaisen huoltoalueen ulkopuolella, jossa autoa saa huoltaa vain sen mukana kuljetetuilla osilla.
Nolla-auto (zero car tai course car) on etuauto, joka ajaa reitin läpi ennen kilpailijoita ja kertoo katsojille reitin olevan kilpailussa sekä tarkistaa reitin. Nolla-autoa edeltävät tuplanolla- ja kolmoisnolla-autot.
"Recce" (lyhenne sanasta reconnaissance) on kilpailijoille tarkoitettu tutustumisjakso, jolloin erikoiskokeisiin voi tutustua ja tehdä nuotit kilpailua varten. Nykyaikana reittihin voi tutusta kaksi kertaa, kun taas aiemmin se on ollut mahdollista jopa 20 kertaa. Tutustumisen aikana liikutaan normaalien tieliikenteen sääntöjen mukaan vain tuotantoautoa käyttäen ja kilpailijoiden toimintaa valvotaan nuotituksen aikana.
Shakedown tai testierikoiskoe on tilaisuus testata autoa ennen varsinaisen kilpailun alkua.
Super-erikoiskoe on erikoiskoe, joka järjestetään tyypillisesti urheilustadionilla tai kaupungin keskustassa: super-erikoiskokeella on usein kaksi rinnakkaista reittiä, jolloin kaksi kilpailijaa ajavat toisiaan vastaan.
"Super-ralli" -sääntö (aiemmin myös nimellä "ralli 2" -sääntö) tarkoittaa sääntöä, jolla keskeyttänyt kuljettaja voi palata kilpailuun, mutta erikoiskokeilta, joita ei ole ajettu loppuun saa aikasakon, eikä kuljettaja saa pisteitä.
Tieosuus (liaison section) on osa julkista tietä siirtymille erikoiskokeiden ja huoltoalueen välillä.
Tiekirja pitää tietoa käytettävästä reitistä, aikatarkastusasemista, erikoiskokeista sekä mahdollisista tauoista.
Muunnelmia

Rallista on syntynyt myös muunnelmia, joihin voidaan laskea vuorinousu, rallicross ja rallisprint.
Eräät kilpailut kuten Press-on-Regardless Rally ajetaan tasanopeusajona. Tasanopeusajossa ajetaan muun liikenteen seassa mahdollisimman tarkkaan vaadittua nopeutta noudattaen. Tämä ei ole sama asia kuin rallin mestaruussarjassa kelloa vastaan ajaminen.
Erämaarallit (maastorallit) kuten Pariisi–Dakar ja Minskistä Vladivostokiin kulkeva Expedition Trophy ovat hieman poikkeavia.selvennä
FIA:lla on erikseen erämaarallien maailmanmestaruussarja.
Historiallisia ralleja ajetaan useissa eri muodoissa kuten maantieralleina tasanopeusajona, kestävyysjona vanhojen kilpailujen tapaan tai erikoiskoepohjaisina kilpailuina. FIA:lla on Euroopassa ajettava mestaruussarja, jossa ajetaan useiden eri luokkien autoilla erikoiskokeita.
Etymologia

Sana ralli juontuu ranskankielisestä sanasta ralier. Sanan vanha merkitys on "koota tai järjestää nopeassa tahdissa", ja sillä on 1600-luvulla tarkoitettu taistelussa kokoontumista. Autoiluun liittyvä merkitys on peräisin vuodelta 1932 ranskankielisestä sanasta rallye.
Aiheesta muualla

Wikimedia Commonsissa on kuvia tai muita tiedostoja aiheesta .
Käyttäjilleen räätälöity sanasto : suomi-saksa-rallisanasto museo-oppaiden tarpeisiin
RALLI.net - kaikki kotimaan rallista
WRC.com - rallin MM-sarjan viralliset sivut (englanniksi)
eWRC - tulos- ja kuva-arkisto (englanniksi)
Juwra.com - World Rally Archive - rallitilastoja, tuloksia yms. (englanniksi)
RallyBase.nl - runsaasti tilastoja (englanniksi)
Aiheesta muualla > Kuvia ja videoita suomen ralleista ja rallisprinteistä

www.rallikuvat.net
www.motorsportgalleria.com (Arkistoitu – Internet Archive)
Saab 96 V4 historiallisten autojen rallissa
Juuso Pykälistön Peugeot 206 Ruotsin rallissa 2003
Ford Escort yksi maailman menestyneimmistä ralliautoista. (Yllä Escort mk2)
Ford RS200 (B-ryhmän ralliauton sarjatuotantoversio)
Marko Haanpää

Marko Tapani Haanpää (s. 23. syyskuuta 1966 Tampere ) on suomalainen, Tampereen Judoseuraa ja Tampereen Judoa edustanut judoka.
Haanpää sijoittui Barcelonan olympialaisissa 1992 78 kg:n painoluokassa jaetulle 34. sijalle. Saman vuoden Pariisin EM-kilpailuissa hän oli 78 kg:n sarjassa seitsemäs. Hän voitti Suomen-mestaruuden 78-kiloisissa 1991 ja 1992 sekä 86 kg:n sarjassa 1994 ja 1995. SM-hopeaa hän sai 78-kiloisissa 1993, 95 kg:n sarjassa 1997 ja alle 100-kiloisissa 1999 sekä SM-pronssia 78 kg:n painoluokassa 1990 ja 90-kiloisissa 1998.
Gyokuro

| Gyokuro |
| --- | --- |

Tyyppi:  vihreän teen luokka
Alkuperä:  Japani
Kuvaus:  Arvostetuinta japanilaista vihreää teetä. Ennen sadonkorjuuta noin 3 viikkoa tiheiden varjostusverkkojen alla kasvatetun kevätsadon teelehtiä, joista on poistettu lehtiruo’ot ja -suonet. Teejuoma vihreää, korkea kofeiinipitoisuus, mutta samalla sillä on korkea teaniinipitoisuus. Matchateejauheen raaka-aine.
Gyokuro (jap. 玉露, ’jadekaste’, ’jalokivikaste’) on erittäin arvostetun japanilaisen vihreän teen luokka. Gyokuroa valmistetaan ainoastaan kevätsadosta. Ennen kevään sadonkorjuuta, kun teepensaan uudet versot ovat noin 2 cm pitkiä, pensaat peitetään noin kolmeksi viikoksi varjostusverkkojen alle. Noin kymmenen päivän jälkeen varjostusverkkojen päälle lisätään olkia tai muuta lisävarjostusta varsin peittävän (noin 70 % varjostus) auringon suojan synnyttämiseksi viimeisen noin 11 päivän ajaksi. Tällöin teelehdet saavat tavallista vahvemman vihreän värin ja senchaa makeamman maun. Varjostuksessa teelehtien teaniinipitoisuus kohoaa. Valmistusvaiheessa teelehdistä poistetaan vielä ruodot ja suonet. Japanilaisen teen tuotannosta noin 0,3 prosenttia on gyokuroa.
Haudutusveden lämpötila 50–60 °C, haudutusaika 1-2 minuuttia. Samoista teelehdistä voidaan tehdä 2–3 haudutusta.
Arvostetun, herkän, mutta hyvin aromikkaan, makean ja hennon vihreän teejuoman kofeiinipitoisuus (teiini) on korkea eli juoma on virkistävää. Japanilaisen uskomuksen mukaan teen runsas klorofylli olisi hyväksi iholle.
Gyokurosta valmistetaan matchaa, japanilaisessa teeseremoniassa käytettyä vihreää teejauhetta.
Aiheesta muualla

Components of Gyokuro (Arkistoitu – Internet Archive) (englanniksi) (ippodo-tea.co.jp)
How Gyokuro is Processed (Arkistoitu – Internet Archive) (englanniksi) (ippodo-tea.co.jp)
Lauri Haanterä

Lauri Vihtori Haanterä (vuoteen 1934 asti Hymander) (7. maaliskuuta 1898 Virolahti – 23. kesäkuuta 1978) oli Suomen Puolustusvoimien eversti ja sodanaikainen rykmentin ja prikaatin komentaja.
Haanterä kävi Viipurin upseerikokelaskurssin 1918-1919, Kadettikoulun 1921-1922 sekä Sotakorkeakoulun 1930-1932 (ye-upseeri 1933). Hän toimi Keski-Suomen rykmentissä joukkueenjohtajana ja komppanianpäällikkönä 1919-1932. Yleisesikunnan liikekannallepanotoimistossa toimistoupseerina ja toimistoesiupseerina hän oli 1932-1940.
Talvisodassa hän johti Päämajan Henkilötäydennystoimistoa. Välirauhan aikana hän toimi Pohjois-Hämeen suojeluskuntapiirin päällikkönä 1940-1941. Piiristä perustettiin JR 27, jonka komentajana Haanterä toimi 18.6.1941-10.4.1944 Karjalankannaksella. Myöhemmin hän johti 3. prikaatia 17.6.1944-14.11.1944.
Jatkosodan jälkeen Haanterä oli Tampereen sotilaspiirin päällikkönä 1944-1947. Pääesikunnassa koulutusosaston päällikkönä hän toimi vuodesta 1947-1954. Uransa päätteeksi hän komensi Savo-Karjalan sotilaslääniä 1954-1958.
Ylennykset: vänrikki 1919, luutnantti 1921, kapteeni 1924, majuri 1932, everstiluutnantti 1940, eversti 1942.